open-index/open-wikipedia-markdown huggingface dataset:
Prostrel (biljka)

**Prostrel** (sirištara, sirištarka, mala lincura, mali srčanik; ) je biljka iz porodice lincura (Gentianaceae). Poreklo imena vrste je od lat. cruciatus = krstast, ukršten.

## Opis biljke
Rizom je kratak, debeo i sa njega se žbunasto račvaju koreni. Stablo je negranato visoko 10 - 40 (60) cm, izrasta iz licne rozete. Listovi su na stablu unakrsno raspoređeni i gusto ga pokrivaju. U gornjem delu stabla su jajastog do lancelastog oblika i osnovama srastaju u kratke rukavce. Cvetovi su najčešće četvoročlani, mada se ređe sreću i petočlani. Sakupljeni su pršljenasto u pazuhu listova na vrhu stabla, a mogu biti i pojedinačni (ređe se sreće ta pojava). Čašica i krunica su zvonaste, ali je krunica tri puta duža od čašice. Prašničke kesice su slobodne i na kratkim prašničkim koncima. Plod je čahura, a seme je alipsoidnog oblika i crne boje.

### Stanište
Može se naći na pašnjacima, livadama, šikarama, po obodu šuma planinskog i subalpinskog pojasa.

## Upotreba
Čitava biljka je gorka pa se u narodu koristi kao zamena za žutu lincuru. Upotrebljava se cela biljka u fazi cvetanja (*Gentianae cruciatae herba*) i koren (*Gentianae cruciatae radix*).

## Literatura
* Gostuški, R: Lečenje lekovitim biljem, Narodna knjiga, Beograd, 1979. 
* Grlić, Lj: Enciklopedija samoniklog jestivog bilja, August Cesarec, Zagreb, 1986. 
* Djuk, A, Dž: Zelena apoteka, Politika, Beograd, 2005. 
* Jančić, R: Lekovite biljke sa ključem za određivanje, Naučna knjiga, Beograd, 1990. 
* Jančić, R: Botanika farmaceutika, Službeni list SCG, Beograd, 2004. 
* Jančić, R: Sto naših najpoznatijih lekovitih biljaka, Naučna knjiga, Beograd, 1988. 
* Kojić, M, Stamenković, V, Jovanović, D: Lekovite biljke jugoistične Srbije, ZUNS, Beograd 1998. 
* Marin, P, Tatić, B: Etimološki rečnik, NNK Internacional, Beograd, 2004. 
* Mindel, E: Vitaminska biblija, FaMilet, 1997. 
* Mišić Lj, Lakušić R: Livadske biljke, ZUNS Sarajevo, ZUNS Beograd , IP Svjetlost, 1990 
* Stamenković, V: Naše neškodljive lekovite biljke, Trend, Leskovac 
* Tucakov, J: Lečenje biljem, Rad, Beograd, 1984.

## Vanjske veze
* BioNet škola
Mali bački kanal

**Mali bački kanal** spaja Veliki bački kanal sa Dunavom. Od Malog Stapara do Novog Sada. Dugačak je 66 km, a zadatak mu je skraćenje vodenog puta i napajanje vodom ovog dela Bačke u sušnom periodu. On skraćuje vodeni put od Bezdana do Novog Sada za 75 km. Ima četiri ustave. Nekada je nosio imena Franc Jozefov kanal i Kanal kralja Aleksandra.

## Veze
* Veliki bački kanal
* Kanal Dunav-Tisa-Dunav
Nineteen Eighty-Four (1953)

***Nineteen Eighty-Four*** je bila američka televizijska drama temeljena na istoimenom romanu Georgea Orwella, emitirana 21. septembra 1953. na programu TV-mreže CBS u okviru televizijske antologije *[[Westinghouse Studio One|Studio One]]*. Režirao ju je Paul Nickell, a producirao Felix Jackson. U njoj je ulogu Winstona Smitha tumačio Eddie Albert, ulogu Julije Norma Crane, a Lorne Greene je tumačio ulogu O'Briena.

Zbog trajanja od 50 minuta, radnja drame je značajno skraćena u odnosu na radnju romana, a liku Emmanuela Goldsteina je ime promijenjeno u Cassandra. Tekst drame je napisao William Templeton, koji će tri godine kasnije napisati scenario za filmsku verziju.

Snimka drame je sačuvana te je od 2008. dostupna na DVD-tržištu.

## Uloge
* Eddie Albert ... Winston Smith
* Norma Crane ... Julia
* Lorne Greene ... O'Brien
* Noel Leslie ... Charrington
* Truman Smith ... Parsons
* Midge Donaldson ... Ženski glas sa teleekrana
* Robert Culp ... Muški glas sa teleekrana
* Victor Thorley ... Cassandra
* Peter A. Ostroff ... Syme
* Janice Mars ... pjevačica
* Susan Halloran ... Selia
* Fred Scollay ... Čovjek u ćeliji
* Vincent Vanlynn ... Zatvorski čuvar
* Don Hollenbeck ... Narator

## Vanjske veze
* IMDB podaci
This Is Your Life

***This Is Your Life*** (doslovno: "Ovo je tvoj život") je naziv za američku dokumentarnu TV-seriju koja se emitirala na programu NBC-a od 1952. do 1961. godine. Stvorio ju je Ralph Edwards na radio-programu NBC-ja gdje je redovno emitiranje započela 1948. Koncept je bio u prikazu biografije neke slavne ličnosti, a ponekad i običnog čovjeka, koji bi tokom emisije bio iznenada doveden u studio kako bi se sreo sa članovima rodbine i starim prijateljima. Emisije su često bile sentimentalne prirode i nije bila rijetkost da gosti zaplaču kada se spominjala neka osobna tragedija.

Ralph Edwards je nakon originalnog emitiranja seriju ponovno pokrenuo 1972. godine, a godine 1983. je započeta nova verzija gdje je voditelj bio Joseph Campanella.

Serija je uživala ogromnu popularnost, te je po licenci izvezena u nekoliko zemalja kao što su Velika Britanija (gdje se emitira od 1955. do danas), Australija (gdje se emitira od 1975. godine), Novi Zeland (gdje se emitira od 1984.) i Švedska (od 1991.).

## Vanjske veze
* 
* Encyclopedia of Television: ''This is Your Life'' 
* This Is Your Life (US) radio and TV episode list at Classic TV Info.
* This Is Your Life (UK) credits and list of "victims" from 1969 to 1992
* where the genuine uk version of the "This Is Your Life" book both the new and old versions are bound 
* Page on the TVNZ Web site about ''This Is Your Life'', including a complete list of everyone (now updated to include the show about Jonah Lomu) featured on the show to date
* Interview with Paul Henry, the new host of the NZ version, also on the TVNZ site
* Small article about Bob Parker, the original host of the NZ version 
* This is Your Life at the National Film and Sound Archive
Studio 1

**Studio One** ili **Studio 1** se može odnositi na:

* *[[Westinghouse Studio One]]*, američka televizijska antologija emitirana na programu CBS-a od 1948. do 1958.
* Studio One (diskografska kuća), jamajkanski diskografski studio i izdavačka kuća koja je djelovala od 1954. do 1980-ih, poznata i kao "Motown Jamajke";
* Studio One (muzički studio), američki muzički studio smješten u Atlanti, djelovao od 1970. do 1989; based in Atlanta 
* ''Studio 1'' (album), album britanske grupe All Saints
* Studio One 19, model kompjutera koga je izdao Dell, Inc. u aprilu 2009.
Kanal Dunav – Tisa – Dunav

**Kanal Dunav – Tisa – Dunav** je jedinstveni sistem kanala protiv poplava kao i za navodnjavanje zemljišta; kao i plovni put, za otpadne vode, za turizam, lov i ribolov. Sistem kanala koji se protežu na oko 12.700&nbsp;km², između reka Dunav i Tisa, u Bačkoj i Banatu, na teritorije Vojvodine.

Ukupna dužina kanala je 929 km, uključujući nove i stare kanale i pritoke koje su bile cele ili declom obnovljene i integrisane u sistem kanala. U mreži kanala postoje 51 objekta - 24 kapije, 16 predvodnica, 5 sigurnosnih kapija, 6 pumpi, kao i 180 mostova. Ova mreža omogućava sušenje oko 700.000 ha zemnjišta i navodnjavanje 50.000 ha. Moguća plovidba kanalom je 664&nbsp;km. U sistemu kanala nalazi se 14 luka za utovar-istovar tereta.

Od 1958-1976 rađena je rekonstrukcija, kao i novi kanali u postojećem sistemu kanala koji su pravljeni još za vreme Austro-Ugarske, tada poznato pod imenom Ferenc čatorna *(Ferenc-csatorna)*. U tom periodu sagrađeno je 84 mosta - 62 za vozila, 19 za železnicu i 3 pešačka mosta. Jedna od najznačajnih građevina na kanalu je brana kod Novog Bečeja na Tisi, koja reguliše vodostaj i navodnjava oko 300.000 ha zemljišta u glavnom kanalu u Banatu.

## Veze
* Veliki bački kanal
* Mali bački kanal

## Vanjske veze

* Vode Vojvodine
* Plovni put, Beograd
Westinghouse Studio One

***Studio One*** je bila američka radio-televizijska antologijska serija. Godine 1947. je započela emitiranje na radio-mreži CBS, koje se potom nastavilo od 1948. do 1958. na televizijskoj mreži CBS. Tada je dobila ime **Westinghouse Studio One**, po glavnom sponzoru - kompaniji Westinghouse Electric. Često se naziva jednim od najboljih primjera Zlatnog doba televizije.

Serija je dobila brojne nagrade Emmy, a neke od epizoda, odnosno TV-drama su kasnije poslužile kao predlošci za buduće TV-serije, odnosno igrane filmove. Kao najbolji primjer se navodi *[[Twelve Angry Men (Studio One)|Twelve Angry Men]]* (Dvanaest gnjevnih ljudi) iz 1954. godine koji je tri godine ekranizirana kao znameniti igrani film u režiji Sidneya Lumeta.

## Vanjske veze
* Thousand Oaks Library: Fletcher Markle Collection
* Jerry Haendiges Vintage Radio Logs: ''Studio One''
* 'Writing for Television" by Rod Serling 
*
LGBTQ prava u Urugvaju

**[[LGBT ljudska prava]] u [[Urugvaj]]u** se nalaze na nivou iznad proseka za Južnu Ameriku. Istopolni odnosi su legalni, postoji antidiskriminacioni zakon i gejevi i lezbejke mogu otvoreno da služe u vojsci. Takođe, istopolni parovi mogu da zasnivaju priznate građanske zajednice, koje im daju gotovo sva prava koja su garantovana brakom.

## Dekriminalizacija homoseksualnosti

Homoseksualnost je dekriminalizovana 1934. godine. Uzrast seksualne saglasnosti je izjednačen za istopolne i heteroseksualne odnose na 15 godina.

## Zabrana diskriminacije
Širenje mržnje u odnosu na seksualnu orijentaciju je zabranjeno od 2003. godine, a 2004. godine je donet antidiskriminacioni zakon, koji štiti od raznih oblika diskriminacije uključujući i seksualnu orijentaciju i rodni identitet. Zakon predviđa formiranje posebne komisije koja će imati zadatak da radi na donošenju niza zakona u borbi protiv diskriminacije. Komisija je formirana 21. marta, 2007. godine.

## Istopolna partnerstva

Urugvaj je prva južnoamerička država koja je donela zakon o istopolnim zajednicama na nacionalnom nivou (u nekim državama postoje samo u određenim distriktima ili gradovima). Senatorka Margarita Percovich, autorka zakona, rekla je da bi zakon trebalo da daje ista prava koja su data brakom. Prema zakonu, parovi da bi se registrovali, morali bi da žive bar pet godina zajedno. Parovi dobijaju povlastice u zdravstvu, prava u vezi sa osiguranjem, roditeljstvom i penzijom. Takođe, zakon predviđa da i istopolni i heteroseksualni parovi mogu da stupe u građansku zajednicu. Zakon je usvojen 30. novembra, 2007. godine u kongresu, nakon što je u nešto drugačijoj formi bio prihvaćen u senatu početkom iste godine. Zakon je konačno usvojen 19. decembra, 2007. u oba doma, a stupio je na snagu 1. januara, 2008.

### Usvajanje dece od strane istopolnih parova
Zakon koji omogućava usvajanje dece od strane istopolnih parova je izglasan u donjem domu parlamenta 28. avgusta, 2009. godine., dok je Senat glasao 10.9. 2009. (17-6) čime je zakon konačno usvojen. Urugvaj je time postao prva država u Južnoj Americi koja je dozvolila usvajanje dece od strane gej i lezbejskih parova.

## Vojna služba

Od maja, 2009. godine gejevi i lezbejke mogu otvoreno da služe u vojsci Urugvaja, nakon što je ministar odbrane potpisao dekret koji garantuje da regrutna politika više neće diskriminisati na osnovu seksualne orijentacije.

## Zakonske odredbe o transrodnosti

Transeksualne osobe imaju prava da promene svoje ime od svoje 12 godine.

## Vidi dalje

* Istopolne zajednice u Urugvaju
* Ljudska prava u Urugvaju

## Vanjske veze

* OutInUruguay  (engleski)

## Reference
This Is Your Life (razvrstavanje)

***[[This Is Your Life]]*** (engleski: "Ovo je tvoj život) je bila američka dokumentarna TV-serija posvećena biografijama slavnih ličnosti.

**This Is Your Life** se također može odnositi na:

* ''This Is Your Life'' (britanska serija), britanska verzija američke serije
* *This Is Your Life*, roman koji je napisao John O'Farrell

U **muzici**:
* ''This Is Your Life'' (Out of Eden album), album ili naslovna pjesma grupe Out of Eden
* "This Is Your Life" (pšjesma), pjesma Switchfoota
* "This Is Your Life", pjesma koju izvodi Banderas
* "This Is Your Life", pjesma koju izvode The Blow Monkeys na albumu *[[Whoops! There Goes the Neighbourhood (album)|Whoops! There Goes the Neighbourhood]]*
* "This Is Your Life", pjesma koju izvodi Carcass na EP-u *[[The Heartwork EP|The Heartwork]]*
* "This Is Your Life", pjesma koju izvode En Vogue na albumu *[[Funky Divas]]*
* "This Is Your Life", pjesma koju izvode Glaxo Babies
* "This Is Your Life", pjesma koju izvode The Killers na albumu *[[Day & Age]]*

## Povezano
* This Is My Life (razvrstavanje)
* This Is the Life (razvrstavanje)
This Is Your Life (UK)

***This Is Your Life*** je britanska dokumentarna TV-serija koja se emitirala od 1955. do 2007. godine, prvo na programu BBC-a, potom na programu ITV-a. Njen koncept, preuzet od istoimene američke serije sastojao se u tome da se neka slavna ličnost ili, rjeđe, običan čovjek, iznenadi i dovede u studio gdje bi se razgovaralo o njegovom životu, odnosno suočavalo sa starim prijateljima i poznanicima.

This Is Your Life se u svom originalnom izdanju emitirao na BBC-u od 1955. do 1964. Četiri godine kasnije ga je preuzela privatna TV-kuća ITV i emitirala od 1968. do 2003. godine. Godine 2007. ga je ITV nakratko oživjela.
The 64,000 Dollar Question

**The $64,000 Question** (doslovno: "Pitanje od 64.000 dolara") bio je popularni američki televizijski kviz, koji se emitirao na programu mreže CBS od 1955. do 1958. godine.

Nastao je na konceptu prvi put korištenom za iznimno popularni radio-kviz *Take It or Leave It*, koji se emitirao na programu CBS-a od 1940. do 1947. godine, a u kome su natjecatelji nastojali odgovoriti na pitanja iz pojedine oblasti sortirana po težini, tako da je najteže pitanje donosilo najveću nagradu, koja je tada iznosila 64 dolara. Natjecatelj je u svakom trenutku mogao odustati od daljeg natjecanja i preuzeti dotada osvojene nagrade, ali ih je gubio ako bi pogrešno odgovorio na sljedeće pitanje. Isti kviz se potom pod nazivom The *$64 Question* emitirao od 1950. do 1952. na radio-programu NBC-a.

Kviz je na CBS došao zahvaljujući tome što su producenti uspjeli osigurati sponzorstvo kozmetičkog diva Revlon. Pitanja su dobila veći raspon, kao i daleko veći fond nagrada. Koncept je ostao isti: najjednostavnije pitanje donosilo je nagradu od 1 dolara, sljedeće je bilo teže i donosilo dva puta veći iznos, sve do najtežeg koje je donosilo 64.000 dolara. Kada bi došli do 4.000 dolara, natjecatelji bi u slučaju pogrešnog odgovora mogli kao utješnu nagradu dobiti cadillac. Nakon što bi došli do 8.000 dolara, ubuduće bi u emisiji mogli odgovarati samo na jedno pitanje.

Kviz je odmah doživio enormnu popularnost, a mnogi od natjecatelja koji su pobijedili, kao psihologinja Joyce Brothers, postali su slavne ličnosti svog vremena. CBS je, nastojeći dodatno eskploatirati popularnost kviza, sljedeće godine pokrenuo "The $64,000 Challenge", u kome su se natjecali poznati glumci i druge slavne ličnosti.

Kviz je također po licenci prodan u Veliku Britaniju, gdje se emitirao kao *The 64,000 Question*, s time da su se umjesto dolara kao nagrada nudili peniji, kasnije šilinzi, a najveća nagrada iznosila je 1600, odnosno 3200 funti.

Kviz je skinut s programa godine 1958. kada je izbio skandal vezan uz *[[Twenty One|Twenty-One]]*, kviz emitiran na konkurentskom NBC-u, odnosno kada su u javnost počele stizati optužbe o tome da su pitanja i odgovori namješteni.

Godine 1976. pokrenuta je nova verzija pod naslovom *[[The $128,000 Question]]*, koja je na programu ostala do 1978.

Iako se serija decenijama ne emitira, u engleskom jeziku uvriježio se izraz *$64,000 dollar question* kao sinonim za svako teško pitanje ili problem za koji ne postoji jednostavno rješenje.

## Vanjske veze
* http://www.andrewtobias.com/fireandice.html 
* Former ''$64,000 Challenge'' host Sonny Fox discusses the quiz show scandal, including the attempt to bump Dr. Joyce Brothers from ''The $64,000 Question''.
Alfred Hitchcock Presents

***Alfred Hitchcok Presents*** je američka kriminalistička televizijska antologija koja se originalno emitirala od 1955. do 1964. na programu CBS, te od 1964. do 1965. na programu mreže NBC. Ime je dobila po svom tvorcu i voditelju, slavnom britanskom režiseru Alfredu Hitchcocku, koji je također dizajnirao uvodni kadar na kome se nalazila njegova karikatura. Hitchock je također i režirao nekoliko epizoda. Od 1962. godine, kada su dotadašnje polusatne epizode postale jednosatne, serija je izmijenila ime u ***The Alfred Hitchcock Hour***.

Serija je stekla veliku popularnost u SAD, a kasnije je izvezena u druge zemlje, tako da je Hitchcock za svaku epizodu posebno snimao uvodni i završni govor na francuskom i njemačkom.

Godine 1985. je NBC, pet godina nakon Hitchcockove smrti, pokrenuo novu seriju pod nazivom *[[The New Alfred Hitchcock Presents]]*, koja je na programu ostala od 1989.

## Vanjske veze

* Hitchcock Presents DVD Official Universal Studios Site
*
The Benny Hill Show

***The Benny Hill Show*** je bila britanska humoristička serija koja se emitirala od 1955. do 1968. na programu BBC-ja, od 1957. do 1960. na programu ATV, te od 1969. do 1989. na programu ITV-a. Ime je dobila po svojoj glavnoj zvijezdi, popularnom komičaru Bennyju Hillu koji je u njoj zajedno sa stalnom postavom glumačkih suradnika izvodio humorističke skečeve. Hill je u emisijama često koristio pionirske tehnike video-trikova zahvaljujući kojima je, pogotovo kasnije, tumačio više različitih likova u pojedinim scenama. Hill je zahvaljujući showu postao međunarodna zvijezda, te je godine 1974. distribuiran kino-film *[[The Best of Benny Hill]]* s najpopularnijim skečevima. Godine 1977. Benny Hill je za vrijeme gostovanja u Australiji snimio i australijsku verziju emisije.

Hill je zbog čestog korištenja oskudno odjevenih žena u emisiji 1970-ih često napadan kao seksist, a ti su se napadi intenziviorali 1980-ih u eri političke korektnosti. Kada je godine 1989. ITV odlučio prekinuti snimati seriju to je navedeno kao razlog, ali se kasnije otkrilo da je Hill, zapravo, imao sve veće zdravstvene probleme te je umjesto snimanja novog montirao stari i neiskorišćeni materijal iz prethodnih sezona.

*Benny Hill Show* je stekao popularnost i na prostoru bivše Jugoslavije gdje ga je 1970-ih i 1980-ih emitirala Radiotelevizija Zagreb u okviru mreže JRT.

## Vanjske veze
* The Benny Hill Songbook Lyrics and transcripts
* Benny's Place featuring Louise English & Hill's Angels  A tribute to Benny Hill
* Laughterlog.com  Article with complete list of appearances on television, radio and record
*
Benny Hill

**Alfred Hawthorne "Benny" Hill** (21. januar 1924 &ndash; 19. april 1992) bio je engleski komičar, glumac i pjevač, najpoznatiji po nastupu u popularnoj humorističkoj seriji *[[The Benny Hill Show]]*.

## Biografija
Benny Hill se rodio i odrastao u Southamptonu, u porodici koja je rodbinski vezana za australijsku pjevačicu Holly Vallance. Kao dječak je, na početku drugog svjetskog rata, evakuiran u Bournemouth gdje je dovršio školovanje, a nakon toga radio kao mljekar u Eastleighu, upravljač mosta, vozač i bubnjar, prije nego što je konačno započeo karijeru u show-businessu kao pomoćnik direktora kazališta. Hill je tada promijenio ime u Benny prema svom velikom uzoru - američkom komičaru Jacku Bennyju. Iskoristio je priliku da kao zabavljač počne nastupati po radničkim klubovima i masonskim večerama, a nakon čega su ga angažirali u noćnim klubovima. Tada je postao partner komičara Rega Varneya, glumivši kao "normalni" dio komičarskog dvojca.

Hill je već 1949. prvi put nastupio na televiziji u emisiji *Hi, there*, a nakon toga je počeo raditi na radiju. Šest godina kasnije, na BBC-ju je angažiran za humorističnu emisiju *The Benny Hill Show*, u kojoj će nastupati sve do 1989. godine kada je prekinuto njeno snimanje. Hill je osim te emisije nastupao i na radiju, kraće vrijeme na BBC-ju radio sitkom po imenu te nastupao u manjim ulogama u igranim filmovima od kojih je najpoznatiji *[[Italian Job]]* iz 1969. godine.

Iako se već do 1970. godine etablirao kao najpopularniji britanski komičar, Hill je u privatnom životu bio skroman i povučen. Nikada se nije ženio, iako je kao mladi komičar trima ženama ponudio brak i sva tri puta bio odbijen. Najveći dio slobodnog vremena je provodio u Francuskoj gdje je sve do 1980-ih uživao u relativnoj anonimnosti te mogao izlaziti u kavane a da ga ne opsjedaju novinari i obožavatelji.

Krajem 1980-ih se Hillu pogoršalo zdravstveno stanje, što je bio glavni razlog zbog koga je prekinuto snimanje njegove emisije. U februaru 1992. mu je rečeno da će morati ići na dijetu i ugraditi bajpas, što je odbio učiniti. Umro je sam u svojoj kući, na dan kada je Central Independent Television odobrila novi ugovor za njegovu emisiju. Pronađen je dva dana kasnije.

## Reference

* Benny Hill  page at the Museum of Broadcast Communications
* 
* *Funny, Peculiar - The True Story of Benny Hill* by Mark Lewisohn
* ''The Benny Hill Show''  page at the Museum of Broadcast Communications

## Vanjske veze

* The Eastleigh Photograph Archive Photos of the dairy and streets where Benny worked as a milkman, inspiring the song Ernie (The fastest milkman in the west)
* The Benny Hill Songbook Lyrics, guitar chords and transcripts
* Benny's Place featuring Louise English & Hill's Angels  A tribute to Benny Hill and his beautiful ladies known as Hill's Angels
* Laughterlog.com  Article with complete list of appearances on television, radio and record
* BBC Hampshire BBC article on Benny Hill's Hampshire connections
*
Nullum crimen, nulla poena sine lege

***Nullum crimen, nulla poena sine praevia lege poenali*** (latinski, *dosl.* "Nijedan zločin, nijedna kazna bez prethodnog krivičnog zakona") je osnovna maksima kontinentalnog krivičnog prava. Prvi ju je izričito naveo Paul Johann Anselm Ritter von Feuerbach kao dio Bavarskog krivičnog zakonika 1813. 

Ta maksima znači da se nijedan zločin ne može počiniti, niti za njega izreći kazna ako prethodno nisu bili navedeni i opisani u krivičnom zakonu. To znači da zločin može biti zločin jedino ako je naveden u zakonu (*nullum crimen sine lege*), a ako i jest naveden za njega se može izreći jedino ona kazna koja je u trenutku počinjenja bila navedena u zakonu (*nulla poena sine lege*).
LGBTQ prava u Aziji

Zbog veličine i istorije Azije, velikog broja različitih kultura i religija, **položaj LGBT osoba** se razlikuje u velikoj meri od države do države. Tu se nalaze države koje su relativno liberalne i koje se po tom pitanju mogu porediti sa Evropom (kao što je, recimo, Izrael), ali i veoma konzervativne države, koje su pod jakim konzervativnog islama i koje propisuju velike kazne za istopolne seksualne odnose. Homoseksualnost je ilegalna u 23 države na ovom kontinentu, od toga 4 predviđaju smrtnu kaznu (Saudijska Arabija, Ujedinjeni Arapski Emirati, Jemen i Iran).

U nekim državama odnos prema homoseksualnosti se rapidno menja tokom poslednjih godina, kao što je to slučaj sa Kinom, Nepalom, Japanom i drugim državama. 

U mnogim društvima Azije teško je primeniti koncepte lezbejskih, gej, biseksualnih i transrodnih (LGBT) identiteta kakvi su poznati na zapadu. Razlog tome je drugačije kulturno nasleđe, koje u nekim slučajevima, poznaje drugačije rodove od onih koji su poznati na Zapadu. Ovaj koncept je popularno poznat kao treći rod, što je naziv za osobe koje se ne uklapaju u binarnu muško-žensku rodnu podelu. 

## Treći rod

Premda koncept trećeg roda ili pola nije isključivo vezan za Aziju i postoji i na drugim kontinentima, u Aziji postoji veliki broj različitih mogućih primena ovog koncepta. Termin treći rod je generalno vezan za osobe koje se ne smatraju ni muškarcima ni ženama. Ove osobe obično imaju posebne društvene uloge i društvo pred njih postavlja drugačija očekivanja. Primeri su hidžre koje postoje u Indiji i Pakistanu; katoj, koje su vezane za Tajland; bakla na Filipinima; kaniti u Omanu i sl. Ove osobe su često društveno prihvaćene, čak i u slučaju da država zabranjuje i diskriminiše istopolne seksualne odnose. 

## Pregled položaja LGBT osoba


### Centralna Azija

#### Centralna Azija




### Bliski Istok

#### Bliski Istok




### Južna Azija

#### Južna Azija




### Istočna Azija


#### Istočna Azija




### Jugoistočna Azija


#### Jugoistočna Azija




## Vidi dalje

* Ljudska prava u Aziji

## Reference
Richard Gozney

**Sir Richard Hugh Turton Gozney** KCMG, (21. jul 1951. -) je britanski profesionalni diplomat. Trenutno se nalazi na mjestu guvernera i vrhovnog komandanta Bermudi na koje je postavljen 12. decembra 2007 .

## Reference
Ewart Brown

**Ewart Frederick Brown, Jr.** (1946. – ) je bivši premijer Bermuda, vođa bermudske Progresivne laburističke stranke (PLP), ministar turizma i transporta u Kabinetu i član parlamenta za izborni okrug Warwick South Central.

Brown je za vođu Progresivne laburističke stranke izabran 30. oktobra 2006. kada je porazio svog prethodnika Alexa Scotta na konferenciji delegata PLP. On je treći vođa PLP otkako je ta stranka pobijedila na parlamentarnim izborima 2003. Brown ju je na izborima 18. decembra 2007. odveo u treći uzastopni mandat na vlasti.

Brown je po struci ljekar te medicinski direktor Bermudskih zdravstvenih službi. Oženjen je za Wandu Henton Brown, a iz prethodnog braka ima četiri sina – Kevina, Mauricea, Ewarta III i Donovana.

## Reference

## Vanjske veze

* Official PLP biography
Progresivna laburistička partija (Bermudi)

**Progresivna laburistička partija** (*Progressive Labour Party*, PLP) je politička stranka na Bermudima. Osnovana je 1963. i predstavlja najstariju političku stranku na Bermudima. Na vlasti je bila prvo od 1998. do 2012. godine, te ponovo od 2017. godine.

Po političkom usmjerenju se obično smješta na ljevicu.

## Reference

## Vanjske veze
* Official website
Ujedinjena bermudska partija

**Ujedinjena bermudska partija** (*United Bermuda Party*, UBP) je bivša politička stranka na Bermudima. Sebe opisuje kao centrističku stranku.

Osnovana je godine 1964. godine, a njen prvi vođa je bio Sir Henry Tucker, koji je 1968. postao prvi premijer Bermuda. UBP je dobila prve izbore za parlament Bermuda nakon stjecanja autonomije 1968. godine, kao i sedam izbora nakon toga. Pod njenom vladavinom je godine 1995. proveden neuspio referendum o nezavisnosti od Ujedinjenog Kraljevstva. Godine 1998. je izgubila izbore od ljevičarske Progresivne laburističke partije (PLP) i otada se nalazi u opoziciji. Stranka je ugašena 2011. nakon što je većina članova prešla u novoosnovani savez Jedni Bermudi.

## Vanjske veze
* Službeni website
Pago Pago

**Pago Pago** je administrativni centar i najveća luka arhipelaga Američke Samoe, jedne od otočkih teritorija Sjedinjenih Američkih Država u Polineziji. Gradić broji 3656 stanovnika.

## Geografija
Pago Pago leži na sredini jugoistočne obale otoka Tutuila u istoimenom velikom dubokom zaljevu koji gotovo dijeli otok na dva dijela. Odmah iznad zaljeva uzdižu se relativno strma pošumljena brda. Engleski pisac William Somerset Maugham u svojoj kratkoj priči *Rain* (Kiša), opisao je Pago Pago kao sparan i zapušten grad. Danas je to stambeno i industrijsko naselje pristojna izgleda. Aglomeracija Pago Paga sastoji se od niza naselja poredanih uz uski pojas zemlje u zaljevu, među kojima su najznačajniji Fagatogo, sjedište parlamenta i vrhovnog suda i Utulai u kojem stoluje lokalna vlada. Kod sela Tafuna nalazi se internacionalni aerodrom.

## Klima
Pago Pago ima tropsku klimu s prosječnim temperaturama od 25 do 30 °C. Od decembra do marta vlada kišna sezona kad ima olujnih vjetrova.

## Historija

Zaljev Pago Pago odabrao je 1872. Richard Worsam Meade, američki kontraadmiral koji je dobio zadatak da pronađe luku za utovar uglja za brodove američke mornarice. Nakon pregovora s tadašnjim samoanskim poglavicom Maugom, zaljev je ustupljen Americi. Od 1899. Pago Pago je administrativni centar Američke Samoe. Pago Pago  je bio aktivna pomorska baza američke mornarice od 1900. do 1951. godine, a od tada je slobodna luka za sve vrste plovila. Dana 29. septembra 2009. godine, jak podmorski potres magnitude 8,3 i s epicentrom nekih 190&nbsp;km južno od Pago Paga, uzrokovao je moćni tsunami koji je preplavio grad, prouzročio veliku štetu i pogibiju mnogih građana po cijelom samoanskom arhipelagu.

## Privreda
Turizam je dominantna privredna grana grada, posebno nakon što je 1964. izgrađen Internacionalni aerodrom Pago Pago (IATA: **PPG**, ICAO: **NSTU**). On se nalazi 11,3&nbsp;km od centra u smjeru juga, kod naselja Tafuna i djelomično je produžen prema laguni, odnosno pista je položena na koraljni greben. U Pago Pagu razvijeno je i ribarstvo, pa radi i tvornica konzervi iz koje se izvoze konzervirane tune.

## Reference

## Vanjske veze

* Službene stranice Pago Paga 
* ''Pago Pago'' na portalu Encyclopædia Britannica
Hamilton (Bermuda)

**Hamilton** je glavni grad Bermuda, britanskog prekomorskog područja koje se nalazi istočno od Sjeverne Karoline, jedne od saveznih država SAD-a. Grad se nalazi na sjevernoj obali luke Hamilton, najvažnije luke na Bermudima.

Povijest grada počinje 1790. kada je tadašnja vlada odredila područje za svoje buduće središte. Hamilton je službeno postao glavni grad 1815. godine. Grad je nazvan prema guverneru Henryju Hamiltonu koji je upravljao Bermudima od 1778. do 1794. godine.

Iako je Hamilton administrativno središe Bermuda, grad broji samo 969 stanovnika.
Bermudski dolar

**Bermudski dolar**, ISO 4217: **BMD** je službeno sredstvo plaćanja na Bermudama. Označava se simbolom BD$, a dijeli se na 100 centi. Vezan je uz američki dolar.

Bermudski dolar uveden je 1970. godine, kada je zamijenio bermudsku funtu, i to u omjeru 1 dolar za 8 šilinga i 4 penija (100 penija). Kovanice i novčanice izdaje "Bermuda Monetary Authority", i to: kovanice od 1, 5, 10, 25 i 50 centi, te 1 dolara i novčanice od 2, 5, 10, 20, 50 i 100 dolara.

## Vanjske veze
* Bermuda Monetary Authority
Fagatogo

**Fagatogo** je glavni grad Američke Samoe (zvanično), a lociran je na ostrvu Tutuila, u luci Pago Pago. Stanovništvo (2000): 2.096.
Tutuila

**Tutuila** je glavno i najveće ostrvo u Američkoj Samoi, a treće po veličini u arhipelagu Samoa (posle ostrva Upolu i Savai). Ostrvo je poznato po svojoj velikoj luci Pago Pago. 

Tutuila ima 135 km² i preko 45.000 stanovnika.
Upolu

**Ostrvo Upolu** je vulkanskog porekla, ali je taj vulkan ugašen. Ovo ostrvo ima 1.125 km² i najviše stanovnika od svih Samoa ostrva. Međunarodni aerodrom je na zapadu, a grad Apia na severu ostrva.

Po Polinežanskoj mitologiji, **Upolu** je prva stanovnica istoimenog ostrva u arhipelagu Samoa.
Savai'i

**Savai'i** (*duša Samoe*) je najveće ostrvo u sklopu samoanskih ostrva. Vulkanskog je porijekla i danas je aktivan vulkan sa zadnjom erupcijom 1911. godine. Na ostrvu živi oko 50,000 ljudi, i manje je razvijeno od ostrva Upolu. Na ostrvu se nalaze luke Salelologa i Asau.
Samoanski jezik

**Samoanski jezik** (*Sāmoan*) je tradicionalni jezik Samoe i Američke Samoe koji se uz engleski koristi kao službeni jezik na oba područja. Samoanski pripada austronezijskoj porodici jezika, odnosno samoičkoj grani polinezijskih jezika.

## Reference

* Milner, G.B. 1993, 1966. *Samoan Dictionary.* Polynesian Press. 
* Mosel, Ulrike and Even Hovdhaugen, 1992. Samoan reference grammar. Oslo: Scandinavian University Press/Institute for Comparative Research in Human Culture.
* Mosel, La'i Ulrike and Ainslie So'o. "Say it in Samoan." Pacific Linguistics D88. Canberra: ANU.
* Payne, Thomas E. 1997. *Describing morphosyntax: a guide for field linguists.* Cambridge: Cambridge University Press. .

## Vanjske veze

* Samoan Grammar
* Online Samoan Dictionary
* Basic Samoan Vocabulary
* Samoan Language Audio Recordings
Ipulasi Aitofele Sunia

**Ipulasi Aitofele Toese Fiti Sunia** (Fagatogo, 27. mart 1943. -) je advokat i političar s Američke Samoe. Sunia se od 11. aprila 2003. nalazi na položaju viceguvernera Američke Samoe.

Na mjestu viceguvernera ga je imenovao dotadašnji prethodnik Togiola Tulafono, koji je guvernerom postao nakon iznenadne smrti Tauese Sunie. Ipulasi Aitofele Sunia se nakon toga zajedno s Tulafonom natjecao i pobijedio na guvernerskim izborima 2004. i 2008. 

## Vanjske veze
* Official office of the Lieutenant Governor of American Samoa 

|-
Predstavnički dom Američke Samoe

**Predstavnički dom Američke Samoe** (*American Samoa House of Representatives*) je donji dom Fonoa ili Skupštine Američke Samoe. Sastoji se od 21 člana koji imaju mandat od dvije godine. 20 je izabrano od strane građana na tajnim izborima imaju pravo glasa, a jedan sa savjetodavnom ulogom se bira na zboru građana na Otocima Swains.
Senat Američke Samoe

**Senat Američke Samoe** (*American Samoa Senate*) je gornji dom Fonoa ili Skupštine Američke Samoe. Sastoji se od 18 senatora koji služe mandat od četiri godine, a biraju ih plemenske poglavice. Senat, koji je isto kao i donji ili Predstavnički dom ustrojen nestranački predstavlja jedino zakonodavno tijelo na području SAD čije članove ne biraju neposredno građani.
Lista guvernera Američke Samoe

## Popis guvernera Američke Samoe
Ovo je popis upravitelja ili guvernera područja arhipelaga Samoa pod upravom SAD od 1900, a danas poznatog kao Američka Samoa.

Od 1904. do 1980. guvernere je imenovala američka vlada, a otada ih na četiri godine biraju građani Američke Samoe.
Tauese Sunia

**Tauese Tuailemafua Pita Fiti Sunia** (29. august 1941 – 26. mart 2003) bio je demokratski političar iz Američke Samoe koji je od 1997. do smrti 2003. bio guverner Američke Samoe. Na mjesto guvernera je izabran godine 1996. tijesno pobijedivši u drugom krugu Lealaifuanevu Petera Reida. Za vrijeme mandata je uložen protest na odluku Zapadne Samoe da skrati ime na Samoa, držeći da se time negira samoanski identitet Američke Samoe. Umro je u avionu na putu za Havaje gdje mu se trebala pružiti ljekarska pomoć. Na mjestu guverenera ga je naslijedio tadašnji viceguverner Togiola Tulafono.

## Vanjske veze
* Obituary 
* Office of Insular Affairs obituary
Togiola Tulafono

**Togiola Talalelei A. Tulafono** (28. februar 1947.-) je pravnik i demokratski političar na Američkoj Samoi koji se od 2003. do danas nalazi na mjestu guvernera Američke Samoe. Godine 1997. je bio izabran za viceguvernera i na tom mjestu bio do 26. marta 2003. kada je iznenada preminio guverner Tauese Sunia. Tulafono ga je automatski naslijedio na položaj, a mandat potvrdio na izborima 2004. i 2008. godine. Za vrijeme predsjedničkih izbora 2008. podržavao je Hillary Clinton.

## Reference

## Vanjske veze
* Official website 
* Samoa Observer: Inauguation celebration described as “makua seki lava!” 
* Samoa Observer:Togiola admin theme: “Light tomorrow with today” 
* Samoa Observer: All of American Samoa invited to inauguration festivities  

|-
Podbel

**Podbel** (konjski lopuh, kozja brada, repuh, marta, belo kopitnjakovo lišće, konjsko kopito) ili lat. Tussilago farfara je biljka iz porodice glavočika (Asteraceae).

Višegodišnja zeljasta biljka sa većim brojem stabala koji su pokriveni ljuspastim, zelenim ili ružičastim listićima. Na vrhu stabaoceta je zlatnožuta cvast glavica. Krupni, zeleni listovi na dugačkim drškama obrazuju se posle cvetanja.

Upotrebljava se cvet, koji se sakuplja na početku cvetanja i listovi kada su potpuno razvijeni. Koristi se za lečenje bronhitisa, laringitis i astme. Lekovitost podbela na disajne organe zasniva se u njegovom sadržaju sluzi, koja oblaže upaljenu sluzokožu čime sprečava njeno nadraživanje i smiruje kašalj. Koristi se i za pojačano znojenje i izbacivanje mokraće, a spolja kod kožnih bolesti (rane, uboji, čirevi).

Kod upotrebe podbela se savetuje izuzetna opreznost zato što neki njegovi sastojci (pirolizinalkaloidi) deluju hepatotoksično, genotoksično i kancerogeno. Ovi alkaloidi se slabo rastvaraju u vodi, pa se čaj može koristiti bez velike bojazni, ali u strogo određenim dozama i vremenskom intervalu (dnevno 3-4 šolje čaja ne duže od 4 nedelje).

## Vanjske veze
* BioNet škola 

## Literatura
* Gostuški, R: Lečenje lekovitim biljem, Narodna knjiga, Beograd, 1979. 
* Grlić, Lj: Enciklopedija samoniklog jestivog bilja, August Cesarec, Zagreb, 1986. 
* Djuk, A, Dž: Zelena apoteka, Politika, Beograd, 2005. 
* Jančić, R: Lekovite biljke sa ključem za određivanje, Naučna knjiga, Beograd, 1990. 
* Jančić, R: Botanika farmaceutika, Službeni list SCG, Beograd, 2004. 
* Jančić, R: Sto naših najpoznatijih lekovitih biljaka, Naučna knjiga, Beograd, 1988. 
* Kojić, M, Stamenković, V, Jovanović, D: Lekovite biljke jugoistične Srbije, ZUNS, Beograd 1998. 
* Lakušić, D: Vodič kroz floru nacionalnog parka Kopaonik, JP Nacionalni park Kopaonik, Kopaonik, 1995. 
* Marin, P, Tatić, B: Etimološki rečnik, NNK Internacional, Beograd, 2004. 
* Mindel, E: Vitaminska biblija, FaMilet, 1997. 
* Mišić Lj, Lakušić R: Livadske biljke, ZUNS Sarajevo, ZUNS Beograd , IP Svjetlost, 1990 
* Stamenković, V: Naše neškodljive lekovite biljke, Trend, Leskovac 
* Tucakov, J: Lečenje biljem, Rad, Beograd, 1984.
Fono Američke Samoe

**Skupština** ili **''Fono Američke Samoe** *(*American Samoa Fono'') je naziv za zakonodavni organ ili skupštinu Američke Samoe. Predstavlja jedino zakonodavno tijelo na području SAD koje je ustrojeno dvodomno i nestranački. Čine ga Predstavnički dom sa 21 članom izabranim od građana na dvije godine, te Senatom čijih 18 članova na četiri godine biraju plemenske poglavice. Sjedište mu je u naselju Utulei kraj Pago Pagoa.
Glavočić šiljoglav

**Glavočić šiljoglav** (lat. *Pomatoschistus quagga*) riba je iz porodice glavoča (lat. Gobiidae). Ova vrsta glavoča naraste do 6 cm duljine. Pronađen je na više lokacija u srednjem Jadranu, te se kod nas smatra brojnijom vrstom. Živi u priobalnom pojasu, na dubinama do 50 metara, najčešće na pjeskovitom dnu obraslom posidonijom. Žućkaste je boje, s bijelkastim predjelima na leđima. Mužjaci imaju 4 okomite tamne pruge, a ženke 3. Mužjaci također imaju tamnu mrlju na uzglavlju. Tijelo mu je prekriveno ljuskama, dok su vrat i glava goli.

## Rasprostranjenost
Glavočić šiljoglav živi samo u Mediteranu, gdje je endemska vrsta i to na njegovom zapadnom dijelu, uključujući i Jadran.

## Izvori

## Vanjske veze
Glavočić veleljuskaš

**Glavočić veleljuskaš** (lat. *Lesueurigobius friesii*) ili **veleljuskaš prvoperac** je riba iz porodice glavoča (lat. Gobiidae). Ova vrsta glavoča naraste do 13 cm duljine. Živi na dubinama do 130 m, na muljevitom ili pjeskovitom terenu, gdje žive i škampi, te se stoga često uhvati u koću. Živi u simbiozi sa škampom, čije rupe koristi kao sklonište za sebe i svoja jajašca, a za uzvrat švojim osjetilima pruža škampu sustav ranog upozorenja. Boje je žućkasto-smeđe sa tamno obrubljenim i šarenim ljuskama. Hrani se malim puževima, račićima i beskralješnjacima.

## Rasprostranjenost
Glavočić veleljuskaš živi samo u Mediteranu uključujući i Jadran, te u istočnom Atlantiku od Norveške do Mauritanije.

## Izvori

## Vanjske veze
Glavočić veleljuskaš trećeperac

**Glavočić veleljuskaš trećeperac** (lat. *Thorogobius macrolepis*) riba je iz porodice glavoča (lat. Gobiidae). Ova vrsta glavoča naraste do 6,5 cm duljine. Kod nas je pronađen na nekoliko lokacija u okolici Splita. Blijedo je smeđe boje, sa svijetlijim trbušnim dijelom. Tijelo mu je prekriveno brojnim mrljama, koje su na boku smeđe boje, a žućkaste kako se približavaju leđnoj peraji. Sve peraje su vrlo svijetle do prozirne. Ime trećeperac je dobio po izduženijoj trećoj šipčici leđne peraje.

## Rasprostranjenost
Glavočić veleljuskaš trećeperac živi samo u zapadnom dijelu Mediterana uključujući i Jadran.

## Izvori

## Vanjske veze
Glavočić vodenjak

**Glavočić vodenjak** (lat. *Knipowitschia panizzae*) riba je iz porodice glavoča (lat. Gobiidae). Ova vrsta je endemska vrsta Jadranskog mora i naraste do 5,5 cm duljine. Nastanjuje lagune, ušća rijeka, a također živi i u potpuno slatkoj vodi, u rijekama i potocima koji se ulijevaju u more. Živi manje od 2 godine, na muljevitom i pjeskovitom terenu skriven među biljnim svijetom, a hrani se malim beskralježnjacima. Bijeložućkaste je boje s mrljama po tijelu, koje su osobito guste bliže repu. Uništavanjem riječnih ušća u Jadranskom moru, ova vrsta je postala ugrožena.

## Rasprostranjenost
Glavočić vodenjak živi samo u Jadranu, odnosno, on je endemska vrsta Jadranskog mora.

## Izvori

## Vanjske veze
Patuljasta kleka

**Patuljasta kleka** ili **klečica** (lat. *Juniperus sibirica*) je zimzeleni grm iz porodice Cupressaceae. Neki botaničari je smatraju podvrstom obične kleke (*Juniperus communis*).

Sinonimi: 
* *Juniperus nana* 
* *Juniperus communis L. subsp. alpina* 
* *J. communis L. subsp. nana* 
* *J. communis L. var. montana*

## Opis biljke
Nizak grm visine od 30 do 60&nbsp;cm (najviše do 1 m) sa tankim, gustim i razgranatim granama koje su polegle po zemlji. Kora je tanka i sive boje. Listovi, četine (iglice), pršljenasto raspoređene, guste dužine 4–10&nbsp;mm, a širine 1–2&nbsp;mm. Kraće su i mekše od četina obične kleke Koristi se kao obična kleka. Cvjeta u kasno proljeće. Plod je bobičasta šišarka (*galbulus*), mesnata, okrugla i modrocrne boje. Sjeme je trouglasto i smeđe boje.

Veoma je otporna na jake vjetrove i niske temperature. Može doživjeti veliku starost. Vrlo sporo raste. Razmnožava se sjemenom i vegetativno.
 
## Rasprostranjenost
Raste na planinskim rudinama subalpskog i alpskog pojasa Europe, Azije i Sjeverne Amerike. Pokriva ogromna prostranstva i penje se do najviših planinskih vrhova. Osim toga, četine patuljaste kleke su zašiljenog vrha, povijene k grančici.
 
## Literatura
* Gostuški, R: Lečenje lekovitim biljem, Narodna knjiga, Beograd, 1979. 
* Jančić, R: Lekovite biljke sa ključem za određivanje, Naučna knjiga, Beograd, 1990. 
* Jančić, R: Botanika farmaceutika, Službeni list SCG, Beograd, 2004. 
* Jančić, R: Sto naših najpoznatijih lekovitih biljaka, Naučna knjiga, Beograd, 1988. 
* Marin, P, Tatić, B: Etimološki rečnik, NNK Internacional, Beograd, 2004. 
* Tucakov, J: Lečenje biljem, Rad, Beograd, 1984. 
* Šilić, Č: Atlas drveća i grmlja, IP Svjetlost ZUNS, Sarajevo i ZUNS Beograd, 1990.

## Vanjske veze
* BioNet škola 
* Rod Juniperus na Balkanu i Jadranu
Glavočić zebrasti

**Glavočić zebrasti** (lat. *Zebrus zebrus*) kod nas ima još dva imena, a to su **kamenjarić** i **glavočić šargan**. Glavočić zebrasti je riba iz porodice glavoča (lat. Gobiidae). Naraste do 5,5 cm duljine, a živi u samom plićaku (do 3 m dubine), skriven među raznim algama i morskom travom. Tijelo mu je smeđkasto, s 6-9 tamnijih okomitih pruga na stranama, a među njima se mogu naći i svijetlija područja.

## Rasprostranjenost
Glavočić zebrasti živi samo u Mediteranu, gdje je endemska vrsta.

## Izvori

## Vanjske veze
Glavočić sedlan

**Glavočić sedlan** (lat. *Chromogobius zebratus*) ili kamenjarić je riba iz porodice glavoča (lat. Gobiidae). Na engleskom jeziku nosi ime "Kolombatovic's goby" po našem biologu Juraju Kolombatoviću. Naraste do 5,5 cm duljine, a živi većinom na koraljnom dnu, na dubinama do 50 m . U Jadranu nije čest, mnogo je češći u Mediteranu. Tijelo mu je prozirno bijele boje s uzdužno poredanim mrljama.

## Rasprostranjenost
Glavoč sedlan samo u Mediteranu, uključujući i Jadran .

## Izvori

## Vanjske veze
Glavočić zuban

**Glavočić zuban** (lat. *Deltentosteus collonianus*) riba je iz porodice glavoča (lat. Gobiidae). Ova vrsta naraste do 7,0 cm duljine, a živi u priobalnom pojasu na dnu prekrivenom travom i algama, na dubinama od 10 do 120 metara. Hrani se raznim otpacima, malim beskralježnjacima i drugim malim živim bićima. Tijelo mu je crvenkasto-narančast-žućkaste boje, slično glavoču četveropjegom (lat. Deltentosteus quadrimaculatus), a razlikuju se po crnoj pjegi na zubanovoj leđnoj peraji.

## Rasprostranjenost
Glavočić zuban živi u Mediteranu, te u malom dijelu istočnog Atlantika, od južnih obala Portugala pa do Gibraltara.

## Izvori

## Vanjske veze
Glavonja

**Glavonja** (lat. *Hexanchus griseus*) vrsta je morskog psa, kojeg kod nas nazivaju i pas glavonja šestoškrgaš, pas volonja sivac, sivi morski pas, pas volonja šestoškrgaš. Ova vrsta je jedna od većih vrsta, naime, najveći uhvaćeni primjerak imao je 482 cm. Tijelo mu je vrlo snažne građe, a njuška opravdava njegovo englesko ime (bluntnose=tuponosni). Njuška mu je tupo zaobljena sa šest škržnih otvora sa svake strane, a ne pet kao što je to uobičajeno kod morskih pasa. Ima fluorescentno zelene oči, a tijelo mu je sivo-crne do čokoladno smeđe boje, koja ide ka svijetlijoj prema trbuhu. Na stranama ima vidljivu svijetliju crtu, a krajevi peraja su skoro bijeli. Donji dio repne peraje je malen, ali to ne umanjuje sposobnost oe vrste da bude brz i izdržljiv plivač. Na donjoj vilici ima 6 redova zubiju, što govori o njegovoj vrsti prehrane, naime, glavonja je predator, hrani se isključivo onim što ulovi, a to su druge vrste morskih pasa, raže, druge vrste riba, lignje, rakovi, kozice, pa čak i morski sisavci poput tuljana. Ženke narastu nešto veće od mužjaka, a rađaju do 100 mladih, koji žive u plićim predjelima od odraslih, tražeći tamo sklonište i hranu. Odrasli se mogu naći i na dubinama do 2500 m, u svim toplim i umjerenim morima. Glavonja se ne lovi radi ishrane, već isključivo samo usputno pri ribolovu na druge vrste. Tada se prerađuje u riblje brašno.

## Upozorenje
Ova vrsta ribe je otrovna i s njom treba biti vrlo pažljiv. Naime jetra glavonje je jako otrovna, a meso mnogo manje. Prilikom konzumacije jetre glavonje mogu se javiti ozbiljni problemi kao što su crijevne smetnje, glavobolja, parestezije oko ustiju, a kasnije mišićna slabost, grčevi i problemi disanja. Kod najozbiljnijih trovanja može nastupiti i smrt.

## Rasprostranjenost
Glavonja je rasprostranjen po cijelom svijetu, a kako živi i uz obalu i na otvorenom moru, riječ cijelom treba doslovno shvatiti..

## Izvori

## Vanjske veze
Glavoperčić

**Glavoperčić** (lat. *Clinitrachus argentatus*) riba je iz porodice pjetlića (lat. *[[Clinidae]]*), odnosno porodice koja je u bliskom srodstvu sa slingurkama. Glavoperčić naraste do 10&nbsp;cm duljine, a nastanjuje plitku vodu kamenitih terena, između gustih naslaga algi. Glavoperčić ima duguljasto tijelo, a izrazita karakteristika mu je prva leđna peraja, koja je duga i izražena i koja gotovo uvijek strši. Također, leđna i repna peraja su kod većine primjeraka spojeni. Boja glavoperčića ovisi o okolini u kojoj se nalazi, a kreće se od nijansi smeđe, ružičaste, žućkaste, crne, prošarane većim i manjim, tamnijim i svjetlijim točkama i mrljama. Hrani se malim beskralježnjacima koje nalazi među algama. Mužjaci grade gnijezda, a u doba mriještenja na glavi im se pojavi izražena grba.

## Rasprostranjenost
Glavoperčić je rasprostranjen na obalama istočnog Atlantika od Portugala do Maroka, te po cijelom Mediteranu, uključujući Mramorno more i Bospor.

## Izvori

## Vanjske veze
Gof

**Gof** (lat. *Seriola dumerili*) riba je iz porodice Carangidae. Kod nas se naziva i **gofa** i **orhan**, a mlađi primjerci felun ili žutej. Ovo je vrsna grabljivica, snažnog i izduženog tijela, koje je bočno blago spljošteno. Tijelo gofa je srebrnkaste boje, sa sitnim ljuskama koje imaju odsjaj u duginim bojama, prema trbuhu je sve svijetliji, bjelkast. Na bokovima ima jako uočljivu bočnu crtu, a s leđa mu se preko oka prema ustima pruža smeđe-narančasta crta. Prednji dio leđne i podrepne peraje je uzdignut. Gof živi u svim toplijim morima svijeta, a naraste do 180 ncm duljine i 80&nbsp;kg težine, u Jadranu manje, tek nešto preko 50&nbsp;kg. Ovisno o temperaturi mora mijenja područje na kojem živi, tako zimi živi dublje, a krajem proljeća približava se površinskom sloju mora.

Kod nas se najčešće za manje gofove upotrebljava ime **felun** ili **žutej**, a mnogi nisu ni svjеsni da se radi zapravo o malom gofu. Razlog tome je njihova žućkasta boja, koja niti malo ne podsjeća na boju odraslog gofa. Feluni se skupljaju u veća jata te žive i love zajedno. U prvoj godini života felun teži oko 1&nbsp;kg, te se drži bliže obali u potrazi za sitnim ribama, glavonošcima, kozicama. U naredne dvije godine prelazi iz feluna u gofa, mijenjajući boju, te sa tri godine teži već 5&nbsp;kg. Odrasli primjerci žive kao samci ili u manjim skupinama. Usta drži stalno otvorena, a u njima nema zuba već hrapavo nazubljene čеljusti kojima hvata hranu. Hrana su mu prvenstveno druge ribe, ali jede i rakove i glavonošce. Mrijesti se sredinom proljeća, a spolno sazrijeva oko treće godine života. Gof živi na dubinama do 360 m, a starosni vijek mu je do 15 godina.

Vrlo je cijenjena riba za prehranu, njegovo meso sadrži relativno visoki postotak bjelančevina i nizak postotak masti. Svrstan je u visokokvalitetnu ribu, a najcjenjeniji i najukusniji dio gofa je dio tijela iza glave, odnodno poviše trbuha.

## Rasprostranjenost
Gof je riba koja živi po cijelom svijetu, osim u hladnim morima. Može ga se naći u sva tri oceana, kao i njihovim rubnim morima.

## Izvori

## Vanjske veze